
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky
PLs. ÚS 2/2014-6 Ústavný súd Slovenskej republiky na neverejnom zasadnutí pléna 12. februára 2014 prerokoval sťažnosť
,
, zastúpenej Mgr. Marcelou
Grancovou, Advokátska kancelária, Kováčska 28, Košice, vedenú pod sp. zn. IV. ÚS 9/2014 a sťažnosť
,
, zastúpeného
Mgr. Branislavom Grancom, Advokátska kancelária, Kováčska 28, Košice, vedenú pod sp. zn. III. ÚS 89/2014, vo veci namietaného porušenia ich základného práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky a práva na prejednanie ich záležitosti v primeranej lehote podľa čl. 6 ods. 1 Dohovoru o ochrane ľudských práv a základných slobôd postupom Okresného súdu Košice II v konaní vedenom pod sp. zn. 19 C 630/1998 a takto rozhodol: Veci vedené na Ústavnom súde Slovenskej republiky pod sp. zn. IV. ÚS 9/2014 a sp. zn. III. ÚS 89/2014 pod sp. zn. IV. ÚS 9/2014.
spája
na spoločné konanie, ktoré bude ďalej vedené
Odôvodnenie: Ústavnému súdu Slovenskej republiky (ďalej len „ústavný súd“) bola 16. októbra 2013 doručená sťažnosť
,
(vedená pod sp. zn.
IV. ÚS 9/2014) a 6. novembra 2013 sťažnosť
(vedená pod sp. zn.
III. ÚS 89/2014), ktorými namietajú porušenie svojho základného práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky a práva na prejednanie ich záležitosti v primeranej lehote podľa čl. 6 ods. 1 Dohovoru o ochrane ľudských práv a základných slobôd postupom Okresného súdu Košice II (ďalej len „okresný súd“) v konaní vedenom pod sp. zn. 19 C 630/1998. Sťažnosti sťažovateľov boli prijaté na ďalšie konanie uzneseniami sp. zn. IV. ÚS 9/2014 z 23. januára 2014 a sp. zn. III. ÚS 89/2014 zo 4. februára 2014. Podľa § 31a zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerané ustanovenia Občianskeho súdneho poriadku (ďalej len „OSP“). Podľa § 112 OSP môže ústavný súd v záujme hospodárnosti konania spojiť na spoločné konanie veci, ktoré u neho začali a skutkovo spolu súvisia alebo sa týkajú tých istých účastníkov. Zo spisov ústavného súdu sp. zn. IV. ÚS 9/2014 a sp. zn. III. ÚS 89/2014 vyplýva, že predmet oboch sťažností vecne súvisí s postupom okresného súdu v konaní vedenom pod sp. zn. 19 C 630/1998, pričom sťažovatelia napádajú porušenie tých istých práv v identickom konaní, pričom obaja sťažovatelia vystupujú v tomto konaní ako právni nástupcovia (dedičia) zomrelej účastníčky konania žalovanej v 2. rade
.
Na základe uvedeného ústavný súd v záujme hospodárnosti konania podľa § 31a zákona o ústavnom súde v spojení s § 112 ods. 1 OSP rozhodol, že veci vedené ústavným súdom pod sp. zn. IV. ÚS 9/2014 a sp. zn. III. ÚS 89/2014 spája na spoločné konanie, ktoré bude ďalej vedené pod sp. zn. IV. ÚS 9/2014.

Tieto skutočnosti boli podkladom pre záver ústavného súdu obsiahnutý vo výrokovej časti tohto rozhodnutia. P o u č e n i e : Proti tomuto rozhodnutiu nemožno podať opravný prostriedok. V Košiciach 12. februára 2014

Zdroj: KAUZIS.SK – https://www.kauzis.sk/judikatura/r/ECLI:SK:USSR:2016:PLs.US.2.2014.1 (dáta aktuálne k 31. 10. 2026). Záväzné je znenie zverejnené súdom.




